Държавен вестник, бр. 52, 2025 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  52
(2) Дейността по ал. 1 се осъществява 
най-малко веднъж годишно.
(3) За осъществената дейност по ал. 1 се 
изготвя доклад, в който се отразяват конста­
тации, изводи и препоръки за състоянието и 
подобряването на ППД.
Чл. 61. За осъществяване на контрол се 
използат и АИСПДОП, Автоматизираната 
информационна система „Видеозаснемане на 
охранителната дейност и пътния контрол“ 
(АИСВОДПК) и Системата за локализация 
и визуализация на мобилни единици на МВР. 
ДОПЪЛНИТЕЛНА РАЗПОРЕДБА
§ 1. По смисъла на тази инструкция:
1. „Превозни средства за изпълнение на 
ППД“ са: служебните автомобили, мотоцик­
лети/мотопеди, велосипеди и други превозни 
средства, които са предоставени служебно, 
обозначени и оборудвани по ред, определен 
от министъра на вътрешните работи.
2. „Средства за комуникация“ са: служебно 
предоставени свързочни средства, радиостан­
ции, стационарни и/или мобилни телефони, 
които се използват за получаване и преда­
ване на информация, свързана с изпълнение 
на ежедневни задължения от полицейските 
органи, изпълняващи ППД.
3. „Помощни средства, специализирана 
екипировка, защитни средства и въоръже­
ние“ се предоставят служебно и се използват 
само при изпълнение на конкретни служебни 
задължения.
4. „Технически средства“ са: персонална 
полицейска камера (ППК); средства за явно 
видеозаснемане и аудиозапис по време на 
инструктаж и отвод на нарядите; мобилно 
техническо средство (таблет); принтер; ви­
деорегистратор; дрегер; прибори за нощно 
виждане; безпилотни летателни апарати и др.
5. „Инженерни съоръжения“ представля­
ват различни видове заграждения и други 
изкуствени препятствия, поставени или по­
строени на терен в съчетание с естествените 
препятствия, постоянно изградени и/или 
временно разположени технически средства 
с цел забавяне/възпиране/отклоняване на 
лица и пътни превозни средства. Същите се 
изграждат и демонтират със заповед на дирек­
тора на съответната структура в зависимост 
от оперативната обстановка и характера на 
местността.
6. „Контрол“ е комплекс от мероприятия, 
насочени към установяване състоянието на 
служебната дейност, предлагане и реализи­
ране на мерки при констатиране на пропуски 
и нарушения, с оглед законосъобразното и 
правилното осъществяване на ППД. 
7. „Проверка по непосредственото из­
пълнение на ППД“ е проверка на място за 
установяване на действителното и законосъ­
образното изпълнение на служебната дейност 
на нарядите, извършвана от длъжностни лица.
8. „Маневреност“ е организирано и целесъ­
образно пренасочване и съсредоточаване на 
нарядите с оглед своевременно и ефективно 
реагиране при възникнали изменения в опе­
ративната обстановка.
9. „Разстановка на сили и средства“ е раз­
пределение на наличните наряди по време и 
място, отчитайки възложените общи и спе­
цифични задачи за изпълнение, произтичащи 
от състоянието на оперативната обстановка.
10. „Тактика на действие“ е съвкупност от 
методи и правила, свързани с анализ на обста­
новката, оценка на опасностите и степента 
на риска за възможни заплахи и нападения 
и избор на подходящи способи и начини за 
тяхното неутрализиране с цел ефективно и 
законосъобразно прилагане на полицейски 
правомощия.
11. „Сили за съдействие“ са полицейски 
органи и средства, назначени в наряд от собст­
вената си структура и изпълняващи задачи 
на територията на други структури/звена по 
тяхно искане. 
12. „Непосредствено изпълнение на пат­
рулно-постова дейност“ е дейност, с която 
назначените в наряд полицейски органи 
извършват системен обход на обслужваната 
територия, уязвими места, превенция на 
правонарушенията чрез видимо присъствие 
за лесна и навременна комуникация с граж­
даните с цел съдействие и реагиране при 
необходимост.
13. „Взаимодействие“ е съгласуване по цел, 
време и място на дейността на всички сили, 
изпълняващи ППД.
14. „Инструктаж и отвод“ са основни орга­
низационни форми за проверка на наличността 
и готовността на състава на нарядите за из­
пълнение на ППД и тяхното информационно 
обезпечаване.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 2. Инструкцията се издава на основание 
чл. 14, ал. 3 във връзка с ал. 2, т. 1 от Закона 
за Министерството на вътрешните работи и 
отменя Инструкция № 8121з-929 от 2.12.2014 г. 
за патрулно-постова дейност (ДВ, бр. 102 от 
2014 г.).
§ 3. Инструкцията влиза в сила от 1 ок­
томври 2025 г.
Министър: 
Даниел Митов